**ฟุตบอลทีมชาติมาเลเซีย** (มลายู: *Pasukan bola sepak kebangsaan Malaysia*) เป็นทีมฟุตบอลตัวแทนจากประเทศมาเลเซียในการแข่งขันระหว่างประเทศ อยู่ภายใต้การดูแลของสมาคมฟุตบอลมาเลเซีย ได้รับการรับรองสถานะจากสหพันธ์ฟุตบอลระหว่างประเทศใน ค.ศ. 1963 โดยก่อตั้งขึ้นหนึ่งเดือนก่อนการจัดตั้งสหพันธรัฐมาเลเซียเพื่อเป็นตัวแทนทีมฟุตบอลของสหพันธรัฐมาลายา

มาเลเซียเป็นหนึ่งในสี่ชาติในเอเชียตะวันออกเฉียงใต้ที่ชนะเลิศฟุตบอลชิงแชมป์แห่งชาติอาเซียน ทว่าพวกเขายังไม่ประสบความสำเร็จในการแข่งขันนอกภูมิภาคอาเซียน มีผลงานที่ดีที่สุดคือการคว้าเหรียญทองแดงในเอเชียนเกมส์ 1974 และมีส่วนร่วมในโอลิมปิกฤดูร้อนหนึ่งครั้งและเอเชียนคัพอีกสามครั้ง แต่ยังไม่เคยผ่านรอบแบ่งกลุ่ม

มาเลเซียมีคู่แข่งสำคัญในภูมิภาคได้แก่ อินโดนีเซีย, ไทย, เวียดนาม และสิงคโปร์ โดยการแข่งขันกับอินโดนีเซียซึงเรียกว่า *"Nusantara Derby"* หรือ *"ดาร์บีมลายู"* ถือว่ามีความดุเดือดที่สุด เนื่องจากเหตุผลทางการเมืองและวัฒนธรรม ทีมชาติมาเลเซียมีฉายาคือ *"Harimau Malaya"* ซึ่งหมายถึงเสือโคร่งมลายู สัตว์ประจำชาติของประเทศมาเลเซีย และกองเชียร์ของทีมมีชื่อเรียกว่า *"Ultras Malaya"* (อุลตร้ามาลายา) ส่วนฉายาที่สื่อมวลชนในประเทศไทยเรียกคือ "ทีมเสือเหลือง"

ประวัติ
-------

ทีมฟุตบอลของสหพันธรัฐมาลายา ชุดที่ชนะการแข่งขันถ้วยเมอร์เดกา ค.ศ. 1958 ในภาพยังปรากฏภาพของ ตุนกู อับดุล ระฮ์มัน (คนกลางแถวล่าง) นายกรัฐมนตรีคนแรกของประเทศมาเลเซีย
ก่อนจะมีการจัดตั้งสหพันธรัฐมาเลเซียขึ้นในวันที่ 16 กันยายน ค.ศ. 1963 บอร์เนียวเหนือ (ปัจจุบันคือ รัฐซาบะฮ์) รัฐซาราวัก สหพันธรัฐมาลายา และสิงคโปร์ล้วนแต่มีทีมฟุตบอลเป็นของตนเอง รัฐมาลายาและสิงคโปร์มักมีส่วนร่วมในการแข่งขันระดับนานาชาติ เช่น เมอร์เดกา ทัวร์นาเมนท์ (เกมกระชับมิตรที่จัดขึ้นเพื่อรำลึกถึงวันประกาศอิสรภาพมาเลเซีย) ในขณะที่บอร์เนียวเหนือและรัฐซาราวักมักลงแข่งขันในบอร์เนียวคัพ ความสำเร็จที่ยิ่งใหญ่ที่สุดของมาลายาคือการคว้าเหรียญทองแดงในเอเชียนเกมส์ 1962 ณ กรุงจาการ์ตา เอาชนะทีมชาติเวียดนามใต้ด้วยผลประตู 4–1 มีนักเตะตัวหลักคือ อับดุล กานี มินฮัต ซึ่งเป็นนักเตะชาวเอเชียคนแรกที่ทำครบ 50 ประตูในนามทีมชาติ

จุดเริ่มต้นของฟุตบอลทีมชาติมาเลเซียเกิดขึ้นที่ สนามกีฬาเมอร์เดกา ในวันที่ 8 สิงหาคม 1963 ด้วยการรวมนักเตะจากทีมชาติสิงคโปร์ และ มาลายา ลงแข่งขันกับทีมชาติญี่ปุ่นและแพ้ด้วยผลประตู 3–4 ทีมชุดนั้นยังคงยึดแนวทางการใช้นักเตะจากสิงคโปร์และคาบสมุทรมลายู จนกระทั่งมีการก่อตั้ง *"ฟุตบอลทีมชาติมาเลเซีย"* ขึ้นอย่างเป็นทางการ โดยสมาคมฟุตบอลสหพันธรัฐมาลายาก็ได้กลายเป็นสมาคมฟุตบอลมาเลเซีย และการรวมผู้เล่นกับสิงคโปร์ได้สิ้นสุดลงภายหลังสิงคโปร์ได้แยกตัวจากมาเลเซียพร้อมกับจัดตั้งสมาคมฟุตบอลสิงคโปร์ซึ่งได้รับการรับรองโดยฟีฟ่าใน ค.ศ. 1965 นับตั้งแต่นั้น ทีมชาติมาเลเซียมักใช้ผู้เล่นจากมาเลเซียตะวันตก สาเหตุหลักมาจากความยากลำบากในการเดินทางไปมาเลเซียตะวันออกและยังไม่มีผู้เล่นที่เป็นที่รู้จักมากนัก และตั้งแต่ ค.ศ. 1966 ถึง 1970 โชว์ ชี คอง ได้รับเลือกจากสมาพันธ์ฟุตบอลเอเชียให้เป็นผู้รักษาประตูชาวเอเชียยอดเยี่ยม 5 สมัยติดต่อกัน

ใน ค.ศ. 1971 เจมส์ หว่อง เป็นผู้เล่นจากมาเลเซียตะวันออกคนแรกที่ได้เล่นให้ทีมชาติมาเลเซีย มาเลเซียเข้าร่วมโอลิมปิกฤดูร้อน 1972 ที่เมืองมิวนิก ประเทศเยอรมนี เอาชนะญี่ปุ่น, เกาหลีใต้, ไต้หวัน และฟิลิปปินส์ และแม้พวกเขาจะเอาชนะสหรัฐ 2–0 พวกเขาแพ้ในนัดสองนัดถัดมาต่อ เยอรมนีตะวันตก (0–3) และ โมร็อกโก (0–6) จบอันดับสิบในการแข่งขัน และตั้งแต่ ค.ศ. 1972 ม็อกตาร์ ดาฮารี ได้กลายเป็นผู้เล่นระดับตำนานของมาเลเซียรวมทั้งเป็นหนึ่งในผู้เล่นชาวเอเชียที่ดีทีสุด เขาทำ 177 ประตูให้แก่สมาคมฟุตบอลเซอลาโงร์ และ 125 ประตูในนามทีมชาติมาเลเซีย (นับรวมทุกการแข่งขันและคู่แข่งทุกระดับ) รวมถึง 89 ประตูจาก 142 นัดในการแข่งขันกับทีมชาติชุดใหญ่ ถือเป็นหนึ่งในนักฟุตบอลชายที่ทำประตูในนามทีมชาติมากที่สุดตลอดกาล

โซห์ ชิน แอน ยังสร้างประวัติศาสตร์ในการเป็นผู้เล่นชายที่ลงเล่นให้ทีมชาติมากที่สุดในโลก โดยเป็นผู้เล่นคนแรกที่ลงสนามในนามทีมชาติครบ 200 นัด ซึ่งยังเป็นสถิติสูงสุดถึงปัจจุบัน ถัดมาใน ค.ศ. 1974 มาเลเซียคว้าเหรียญทองแดงเหรียญที่สองในเอเชียนเกมส์ 1974 เอาชนะเกาหลีเหนือ 2–1 และพวกเขาได้ร่วมแข่งขันเอเชียนคัพสองสมัยติดต่อกันใน ค.ศ. 1976 และ 1980 ในช่วงเวลานี้ สมาคมฟุตบอลมาเลเซียได้ส่งแมวมองเพื่อค้นหาผู้เล่นฝีเท้าดีเพิ่มเติมจากมาเลเซียตะวันออก มาเลเซียชนะเลิศ เมอร์เดกา ทัวร์นาเมนท์ สามสมัย, ได้รองชนะเลิศสี่สมัย และอันดับสามอีกสองสมัยในช่วงทศวรรษ 1970 พวกเขามีส่วนร่วมในโอลิมปิกฤดูร้อน 1980 ที่มอสโก สหภาพโซเวียต แต่รัฐบาลและสมาคมได้เข้าร่วมการคว่ำบาตร สืบเนื่องจากการต่อต้านสงครามโซเวียต–อัฟกานิสถาน

**ฟุตบอลเอเชียนคัพ 1976 กลุ่มเอ**

| ทีม | จำนวนนัด | ชนะ | เสมอ | แพ้ | ประตูได้ | ประตูเสีย | ผลต่าง | คะแนน |
| --- | --- | --- | --- | --- | --- | --- | --- | --- |
| ธงชาติคูเวต คูเวต | 2 | 2 | 0 | 0 | 3 | 0 | +3 | **4** |
| ธงชาติจีน จีน | 2 | 0 | 1 | 1 | 1 | 2 | −1 | **1** |
| ธงชาติมาเลเซีย มาเลเซีย | 2 | 0 | 1 | 1 | 1 | 3 | −2 | **1** |

มาเลเซียร่วมการแข่งขันเอเชียนคัพสมัยแรกใน ค.ศ. 1976 ในกลุ่มเอ แต่พวกเขาจบอันดับสุดท้าย แพ้คูเวตในนัดเปิดสนาม 0–2 ตามด้วยการเสมอจีนในนัดที่สอง 1–1

**ฟุตบอลเอเชียนคัพ 1980 กลุ่มบี**

| ทีม | จำนวนนัด | ชนะ | เสมอ | แพ้ | ประตูได้ | ประตูเสีย | ผลต่าง | คะแนน |
| --- | --- | --- | --- | --- | --- | --- | --- | --- |
| ธงชาติเกาหลีใต้ เกาหลีใต้ | 4 | 3 | 1 | 0 | 10 | 2 | +8 | **7** |
| ธงชาติคูเวต คูเวต | 4 | 2 | 1 | 1 | 8 | 5 | +3 | **5** |
| ธงชาติมาเลเซีย มาเลเซีย | 4 | 1 | 2 | 1 | 5 | 5 | 0 | **4** |
| ธงชาติประเทศกาตาร์ กาตาร์ | 4 | 1 | 1 | 2 | 3 | 8 | −5 | **3** |
| Flag of the United Arab Emirates สหรัฐอาหรับเอมิเรตส์ | 4 | 0 | 1 | 3 | 3 | 9 | −6 | **1** |

พวกเขาร่วมการแข่งขันเอเชียนคัพสมัยที่สองใน ค.ศ. 1980 อยู่ในกลุ่มบี เริ่มต้นด้วยการเสมอเกาหลีใต้ 1–1 ตามด้วยการแพ้คูเวต 1–3, ชนะสหรัฐอาหรับเอมิเรตส์ 2–0 ปิดท้ายด้วยการเสมอกาตาร์ 1–1 จบอันดับสามในกลุ่ม

ต่อมาใน ค.ศ. 1994 วงการฟุตบอลมาเลเซียเข้าไปพัวพันกับเรื่องอื้อฉาวในการติดสินบนครั้งใหญ่ที่สุดครั้งหนึ่งในประวัติศาสตร์ประเทศ และกีฬาฟุตบอลในประเทศเข้าสู่ยุคตกต่ำจากสภาวะเศรษฐกิจและกระแสความสนใจในกีฬาฟุตบอลที่ลดน้อยลง ทำให้พวกเขาไม่ประสบความสำเร็จเหมือนในช่วงทศวรรษ 1970 และ 1980 แม้จะมีการแต่งตั้งโกลด เลอรัว อดีตนักฟุตบอลชื่อดังชาวฝรั่งเศสเป็นผู้จัดการทีม อลัน แฮร์ริส ได้รับการแต่งตั้งในช่วงต้นทศวรรษ 2000 ซึ่งมาพร้อมกับประวัติการทำงานที่โดดเด่นจากการเป็นผู้ช่วย เทอร์รี เวนาเบิลส์ ที่สโมสรบาร์เซโลนา ต่อมาใน ค.ศ. 2004 เบอร์ตาลาน บิชเค ชาวฮังการีเข้ามาคุมทีมซึ่งพาทีมคว้าอันดับสามฟุตบอลชิงแชมป์แห่งชาติอาเซียน 2004 ก่อนจะถูกลดบทบาทไปเป็นผู้ดูแลทีมเยาวชนจากพฤติกรรมไม่เหมาะสมในเกมกระชับมิตรที่พบกับสิงคโปร์ในปีนังในวันที่ 8 มิถุนายน 2005 โดยบิชเคได้ขว้างขวดน้ำลงไปในสนามและมีการเผชิญหน้ากับผู้เล่นสิงคโปร์ ก่อนที่สัญญาของเขาจะหมดและได้แยกทางกับสมาคมในเดือนกันยายน

การแข่งขันกระชับมิตรระหว่างนิวซีแลนด์และมาเลเซีย (ชุดสีเหลือง) ณ เมืองไครสต์เชิร์ช ประเทศนิวซีแลนด์ ใน ค.ศ. 2006
นอริซาน บิน บาการ์ เข้ามาคุมทีมต่อ และพาทีมผ่านเข้ารอบรองชนะเลิศฟุตบอลชิงแชมป์แห่งชาติอาเซียน 2007 ก่อนจะแพ้การดวลจุดโทษสิงคโปร์ บาการ์ได้รับการวิจารณ์ในการคุมทีมจากผลงานย่ำแย่ในเอเชียนคัพ 2007 เมื่อมาเลเซียแพ้ต่อจีน 1–5, แพ้อุซเบกิสถาน 0–5 และแพ้อิหร่าน 0–2 ส่งผลให้เขาถูกปลด บี. ซาเธียนาธาน เข้ามาคุมทีมต่อ แม้จะพาทีมชนะเลิศเมอร์เดกา ทัวร์นาเมนท์ มาเลเซียก็ยังล้มเหลวในการผ่านเข้าสู่ฟุตบอลโลกรอบสุดท้ายหลังจากแพ้บาห์เรนรวมผลประตูสองนัด 1–4 ในรอบคัดเลือก ต่อมาใน ค.ศ. 2008 มาเลเซียแพ้จุดโทษเวียดนามในรอบชิงชนะเลิศเมอร์เดกา ทัวร์นาเมนท์ รวมทั้งเข้ารอบรองชนะเลิศรายการรอยัลชาเลนจ์ที่ประเทศพม่าแต่ก็แพ้พม่าเจ้าภาพไปอย่างเหนือความคาดหมาย 1–4

ในการแข่งขันฟุตบอลชิงแชมป์แห่งชาติอาเซียน 2008 มาเลเซียเริ่มต้นด้วยการชนะลาว 3–0 แต่แพ้เวียดนามในนัดที่สอง 2–3 และตกรอบอย่างเป็นทางการหลังจากแพ้ไทยในนัดสุดท้าย 0–3 ตกรอบแบ่งกลุ่มเป็นครั้งแรกในรอบ 12 ปี รวมทั้งยังมีการร้องเรียนว่าได้เกิดเหตุการณ์การติดสินบนในประเทศอีกครั้ง ต่อมาใน เอเชียนคัพ 2011 รอบคัดเลือก มาเลเซียแพ้สหรัฐอาหรับเอมิเรตส์ 0–5 ทำให้ซาเธียนาธานถูกยกเลิกสัญญา เค. ราจาโกปัล เข้ามารับตำแหน่งผู้ฝึกสอนใน ค.ศ. 2009 พร้อมทั้งควบตำแหน่งผู้ฝึกสอนรุ่นอายุไม่เกิน 23 ปี โดยนัดแรกของเขาคือการชนะซิมบับเว 4–0 ตามด้วยการแพ้แมนเชสเตอร์ยูไนเต็ดในเกมกระชับมิตรสองนัด 2–3 และ 0–2 และพาทีมทีมชาติมาเลเซียรุ่นอายุไม่เกิน 23 ปีคว้าเหรียญทองในกีฬาซีเกมส์ได้เป็นสมัยที่ห้าในซีเกมส์ 2009 และพาทีมชาติชุดใหญ่ผ่านเข้ารอบที่สองใน เอเชียนเกมส์ 2010

ในการแข่งขันฟุตบอลชิงแชมป์แห่งชาติอาเซียน 2010 ผู้เล่น 14 คนของมาเลเซียเป็นผู้เล่นในชุดอายุไม่เกิน 23 ปี พวกเขาอยู่ในกลุ่มเอและเริ่มต้นนัดแรกด้วยการแพ้อินโดนีเซีย 1–5 แต่กลับมาแก้ตัวด้วยการเสมอไทย และชนะลาว 5–1 เข้ารอบในฐานะทีมอันดับสองไปพบเวียดนามซึ่งเป็นผู้ชนะในกลุ่มบี พวกเขาเอาชนะได้ 2–0 ในเลกแรกที่มาเลเซีย และบุกไปเสมอ 0–0 ที่เวียดนาม ผ่านเข้าชิงชนะเลิศพบกับคู่แข่งสำคัญอย่างอินโดนีเซีย โดยในเลกแรก มาเลเซียชนะในบ้านที่สนามกีฬาแห่งชาติบูกิตจาลิล 3–0 จากสองประตูของ ซาฟิอี ซาลี และหนึ่งประตูจาก อัชารี แซมซูดิน โดยในเกมหนี้มีผู้เข้าชมเต็มความจุสนามบูกิตจาลิลเป็นครั้งแรกนับตั้งแต่มีการเปิดใช้สนามแห่งนี้ และในนัดที่สองที่จาการ์ตา มาเลเซียบุกไปแพ้ 1–2 แต่รวมผลประตูสองนัดชนะ 4–2 คว้าแชมป์รายการนี้เป็นสมัยแรก

จากความสำเร็จดังกล่าว ทำให้ความคาดหวังของทีมชาติมาเลเซียเพิ่มสูงขึ้นตลอดทศวรรษ 2010 แม้ทีมจะยังไม่สามารถชนะเลิศการแข่งขันรายการสำคัญเพิ่มได้ ในเดือนมิถุนายน 2014 ดอลลาห์ ซัลเลห์ อดีตนักฟุตบอลมาเลเซียเข้ามารับตำแหน่งผู้ฝึกสอน และพาทีมผ่านเข้าชิงชนะเลิศฟุตบอลชิงแชมป์แห่งชาติอาเซียน 2014 แต่แพ้ไทยด้วยผลประตูรวมสองนัด 3–4 และยังมีผลงานย่ำแย่โดยการแพ้โอมาน และปาเลสไตน์ 0–6 ทั้งสองนัด, เสมอติมอร์-เลสเต 1–1 และแพ้สหรัฐอาหรับเอมิเรตส์ 0–10 ถือเป็นการแพ้ด้วยผลประตูที่มากที่สุดในรอบ 50 ปีของมาเลเซีย ส่งผลให้ซัลเลห์ถูกปลด เนโล วินกาดา ชาวโปรตุเกสเข้ามาคุมทีมใน ค.ศ. 2017 พาทีมลงแข่งขันเอเชียนคัพ 2019 รอบคัดเลือก – รอบที่ 3 แต่ทำผลงานย่ำแย่โดยตกรอบคัดเลือกดังกล่าวด้วยผลงานเสมอ 1 นัด และแพ้ไปถึง 5 นัด ตัน เชง โฮ ผู้ช่วยผู้ฝึกสอนขึ้นมารับตำแหน่งต่อจากวินกาดาซึ่งลาออกเพื่อแสดงความรับผิดชอบ และพาทีมลงแข่งขันฟุตบอลชิงแชมป์แห่งชาติอาเซียน 2018 อยู่ในกลุ่มเอร่วมกับเวียดนาม, พม่า, กัมพูชา และลาว พวกเขาเริ่มต้นด้วยการชนะกัมพูชา 1–0 ตามด้วยการชนะลาว 3–1 แต่แพ้เวียดนาม 0–2 ปิดท้ายด้วยการชนะพม่า 3–0 เข้ารอบในฐานะทีมอันสองไปพบกับไทยผู้ชนะกลุ่มบีในรอบรองชนะเลิศ และเอาชนะไทยไปได้ด้วยกฎประตูทีมเยือนหลังจากเสมอ 0–0 ที่บูกิตจาลิล และเสมอ 2–2 ที่ราชมังคลากีฬาสถาน ผ่านเข้าชิงชนะเลิศอีกครั้งแต่แพ้เวียดนามด้วยผลประตูรวมสองนัด 2–3 ได้รองแชมป์เป็นครั้งที่สาม อย่างไรก็ตาม ทีมชุดนี้ได้รับเสียงชื่นชมจากการทำผลงานยอดเยี่ยมโดยใช้ผู้เล่นอายุน้อยหลายคนซึ่งได้รับการคาดหมายว่าจะเป็นกำลังหลักในอนาคต

มาเลเซียเอาชนะติมอร์-เลสเตในฟุตบอลโลก 2022 รอบคัดเลือก โซนเอเชีย – รอบที่ 1 ไปอย่างง่ายดายด้วยผลประตูรวมสองนัด 12–2 และรอบที่ 2 พวกเขาอยู่ร่วมกับไทย, เวียดนาม, อินโดนีเซีย และสหรัฐอาหรับเอมิเรตส์ มาเลเซียเริ่มต้นนัดแรกโดยชนะอินโดนีเซีย 3–2 ตามด้วยการแพ้สหรัฐอาหรับเอมิเรตส์ 1–2 แม้จะขึ้นนำไปก่อน และบุกไปแพ้เวียดนามที่ฮานอย 0–1 แต่พวกเขายังมีลุ้นในการเข้ารอบจากการทำผลงานยอดเยี่ยมด้วยการชนะไทย 2–1 และชนะอินโดนีเซีย 2–0 แต่พวกเขาแพ้สหรัฐอาหรับเอมิเรตส์ (0–4) และเวียดนาม (1–2) ในสองนัดต่อมา ตกรอบอย่างเป็นทางการแม้จะบุกไปชนะไทย 1–0 แต่พวกเขายังได้สิทธิ์แข่งขันเอเชียนคัพ 2023 รอบคัดเลือก

มาเลเซียตกรอบแบ่งกลุ่มฟุตบอลชิงแชมป์แห่งชาติอาเซียน 2020 โดยแม้จะเริ่มต้นด้วยการชนะกัมพูชา (3–1) และ ลาว (4–0) แต่พวกเขาแพ้เวียดนาม (0–3) และอินโดนีเซีย (1–4) ในสองนัดสุดท้าย ตัน เชง โฮ ได้ยุติบทบาทการเป็นผู้ฝึกสอน คิม พัน-กน เข้ามารับตำแหน่งต่อ และมาเลเซียสามารถผ่านไปเล่นในเอเชียนคัพ 2023 ได้สำเร็จ ด้วยผลงานชนะสองนัดและแพ้หนึ่งนัดในการแข่งขันรอบคัดเลือก – รอบที่ 3 ถือเป็นครั้งแรกในรอบ 15 ปีที่ได้มีส่วนร่วมในการแข่งขันรอบสุดท้ายนับตั้งแต่พวกเขาเป็นเจ้าภาพร่วมในปี 2007 ต่อมา มาเลเซียร่วมแข่งขันฟุตบอลชิงถ้วยพระราชทานคิงส์คัพ ครั้งที่ 48 ในเดือนกันยายน ค.ศ. 2022 ณ จังหวัดเชียงใหม่ และจบด้วยตำแหน่งรองชนะเลิศจากการเอาชนะจุดโทษทีมชาติไทยในนัดแรก ก่อนจะแพ้จุดโทษทาจิกิสถานในนัดชิงชนะเลิศ

สนามแข่ง
--------

มาเลเซียใช้สนามกีฬาแห่งชาติบูกิตจาลิลเป็นสนามเหย้า มีความจุกว่า 87,411 ที่นั่ง ถือเป็นสนามฟุตบอลที่ใหญ่ที่สุดเป็นอันดับแปดของโลก ก่อนหน้านี้มาเลเซียเคยใช้สนามกีฬาเมอร์เดกาเป็นสนามหลัก สนามเหย้าอื่น ๆ ในปัจจุบันได้แก่ สนามกีฬากัวลาลัมเปอร์

| สนามเหย้าของทีมชาติมาเลเซีย |
| --- |
|  | สนาม | ความจุ | ที่ตั้ง | ใช้งานล่าสุด |
|  | สนามกีฬาแห่งชาติบูกิตจาลิล | 87,411 | กัวลาลัมเปอร์ | พบ ธงชาติอินเดีย อินเดีย(13 ตุลาคม 2023; เมอร์เดก้าคัพ 2023) |
|  | สนามกีฬากัวลาลัมเปอร์ | 18,000 | กัวลาลัมเปอร์ | พบ ธงชาติฟีจี ฟีจี(5 กรกฎาคม 2018; เกมระชับมิตร) |

ผู้สนับสนุน
-----------

กลุ่มอุลตร้า มาลายา ที่สนามกีฬาแห่งชาติบูกิตจาลิล ในการแข่งขันฟุตบอลชิงแชมป์แห่งชาติอาเซียน 2014
กองเชียร์ของทีมชาติมาเลเซียมีชื่อเรียกว่า อุลตร้า มาลายา พวกเขาเป็นที่รู้จักในเรื่องความคลั่งไคล้และการสนับสนุนทีมชาติ ในการแข่งขันระดับนานาชาติทุกนัดที่ทีมชาติลงเล่น จะพบกลุ่มอุลตร้าในกลุ่มที่ยืนอยู่บริเวณกองเชียร์ สีหลักของกองเชียร์เหล่านี้มักจะเป็นสีดำพร้อมผ้าพันคอสีเหลืองและแบนเนอร์เหมือนกับสีชุดทีมชาติ กองเชียร์เหล่านี้นำพลุ กลอง และธงชาติขนาดใหญ่มาที่สนามกีฬาเสมอ

คู่แข่ง
-------

ทีมชาติมาเลเซียมีทีมคู่ปรับในภูมิภาคอาเซียนที่สำคัญได้แก่ อินโดนีเซีย, ไทย, เวียดนาม และ สิงคโปร์ เนื่องจากการแย่งความสำเร็จในรายการสำคัญ และสภาพที่ตั้งทางภูมิศาสตร์ โดยมีอินโดนีเซียเป็นคู่ปรับที่สำคัญที่สุด การแข่งขันกับอินโดนีเซียซึงเรียกว่า "Nusantara Derby" หรือ "ดาร์บีมลายู" มีที่มาจากเหตุการณ์การเผชิญหน้าระหว่างอินโดนีเซีย–มาเลเซีย (ค.ศ. 1963–66) หรือการเผชิญหน้าเกาะบอร์เนียว เกิดจากการต่อต้านของอินโดนีเซียต่อการก่อตั้งสหพันธ์มาเลเซีย

การแข่งขันกับสิงคโปร์ ไทย และเวียดนาม แม้จะไม่ดุเดือดเท่าการพบอินโดนีเซีย แต่ทั้งสามชาติก็ถือเป็นคู่ปรับของมาเลเซียในรายการฟุตบอลชิงแชมป์แห่งชาติอาเซียน โดยสนามบูกิตจาลิลของมาเลเซียขึ้นชื่อว่าเป็นสนามที่คู่แข่งในอาเซียนบุกมาเอาชนะได้ยากที่สุด โดยมาเลเซียไม่แพ้ทีมชาติไทยที่สนามแห่งนี้มาตั้งแต่ทศวรรษ 1990

ผลงาน
-----

### ฟุตบอลโลก

* 1930-1970 - ไม่ได้เข้าร่วม
* 1974-2022 - ไม่ผ่านรอบคัดเลือก

### เอเชียนคัพ

* 1956-1972 - ไม่ผ่านรอบคัดเลือก
* 1976 และ 1980 - รอบแรก
* 1984-2004 - ไม่ผ่านรอบคัดเลือก
* 2007 - รอบแรก
* 2011-2019 - ไม่ผ่านรอบคัดเลือก
* 2023 - *ผ่านรอบคัดเลือกแล้ว*

### ฟุตบอลชิงแชมป์แห่งชาติอาเซียน

* 1996 - *รองชนะเลิศ*
* 1998 - รอบแรก
* 2000 - อันดับสาม
* 2002 - อันดับสี่
* 2004 - อันดับสาม
* 2007 - รอบรองชนะเลิศ
* 2008 - รอบแรก
* 2010 - **ชนะเลิศ**
* 2012 - รอบรองชนะเลิศ
* 2014 - อันดับสอง
* 2016 - รอบแรก
* 2018 - *รองชนะเลิศ*
* 2020 - รอบแรก
* 2022 - รอบรองชนะเลิศ

### เกียรติยศอื่น ๆ

* ฟุตบอลชิงถ้วยพระราชทานคิงส์คัพ (4 ครั้ง) : (พ.ศ.2515, พ.ศ.2519\*, พ.ศ.2520\*, พ.ศ.2521)

หมายเหตุ ในปี พ.ศ.2519 และ พ.ศ.2520 เป็นการชนะเลิศร่วม

นักเตะชุดปัจจุบัน
-----------------

รายชื่อผู้เล่น 23 คนที่ถูกเรียกตัวในการแข่งขันเอเชียนคัพ 2023

*จำนวนนัดที่ลงเล่นให้ทีมชาติและจำนวนประตูที่ยิงได้นับถึงวันที่ 21 พฤศจิกายน พ.ศ. 2566 หลังแข่งขันกับ ธงชาติจีนไทเป จีนไทเป*

| 0#0 | ตำแหน่ง | ผู้เล่น | วันเกิด (อายุ) | ลงเล่น | ประตู | สโมสร |
| --- | --- | --- | --- | --- | --- | --- |
| 1 | 1GK | Azri Ghani |  (1999-04-30) 30 เมษายน ค.ศ. 1999 (24 ปี) | 0 | 0 | มาเลเซีย กัวลาลัมเปอร์ซิตี |
| 16 | 1GK | Syihan Hazmi |  (1996-02-22) 22 กุมภาพันธ์ ค.ศ. 1996 (27 ปี) | 18 | 0 | มาเลเซีย โจโฮร์ดารุลตักซิม |
| 23 | 1GK | Sikh Izhan |  (2002-03-22) 22 มีนาคม ค.ศ. 2002 (21 ปี) | 1 | 0 | มาเลเซีย Negeri Sembilan |
| 

---

 |
| 2 | 2DF | Matthew Davies |  (1995-02-07) 7 กุมภาพันธ์ ค.ศ. 1995 (28 ปี) | 47 | 0 | มาเลเซีย โจโฮร์ดารุลตักซิม |
| 3 | 2DF | Shahrul Saad |  (1993-07-08) 8 กรกฎาคม ค.ศ. 1993 (30 ปี) | 54 | 5 | มาเลเซีย โจโฮร์ดารุลตักซิม |
| 4 | 2DF | Daniel Ting |  (1992-12-01) 1 ธันวาคม ค.ศ. 1992 (31 ปี) | 4 | 1 | มาเลเซีย ซาบะฮ์ |
| 5 | 2DF | Syahmi Safari |  (1998-02-05) 5 กุมภาพันธ์ ค.ศ. 1998 (25 ปี) | 26 | 1 | มาเลเซีย โจโฮร์ดารุลตักซิม |
| 6 | 2DF | โดมินิก ตัน |  (1997-03-12) 12 มีนาคม ค.ศ. 1997 (26 ปี) | 24 | 0 | มาเลเซีย ซาบะฮ์ |
| 15 | 2DF | Junior Eldstål |  (1991-09-16) 16 กันยายน ค.ศ. 1991 (32 ปี) | 21 | 0 | อินโดนีเซีย Dewa United |
| 21 | 2DF | ดียง กูลส์ *(กัปตัน)* |  (1996-06-04) 4 มิถุนายน ค.ศ. 1996 (27 ปี) | 21 | 4 | ไทย บุรีรัมย์ ยูไนเต็ด |
| 22 | 2DF | La'Vere Corbin-Ong |  (1991-04-22) 22 เมษายน ค.ศ. 1991 (32 ปี) | 31 | 4 | มาเลเซีย โจโฮร์ดารุลตักซิม |
| 25 | 2DF | Khuzaimi Piee |  (1993-11-11) 11 พฤศจิกายน ค.ศ. 1993 (30 ปี) | 9 | 0 | มาเลเซีย เซอลาโงร์ |
| 

---

 |
| 8 | 3MF | Stuart Wilkin |  (1998-03-12) 12 มีนาคม ค.ศ. 1998 (25 ปี) | 16 | 4 | มาเลเซีย ซาบะฮ์ |
| 10 | 3MF | Endrick |  (1995-03-07) 7 มีนาคม ค.ศ. 1995 (28 ปี) | 9 | 0 | มาเลเซีย โจโฮร์ดารุลตักซิม |
| 14 | 3MF | Syamer Kutty Abba |  (1997-10-01) 1 ตุลาคม ค.ศ. 1997 (26 ปี) | 32 | 1 | มาเลเซีย โจโฮร์ดารุลตักซิม |
| 17 | 3MF | Paulo Josué |  (1989-03-13) 13 มีนาคม ค.ศ. 1989 (34 ปี) | 8 | 4 | มาเลเซีย กัวลาลัมเปอร์ซิตี |
| 18 | 3MF | Brendan Gan |  (1988-06-03) 3 มิถุนายน ค.ศ. 1988 (35 ปี) | 34 | 1 | มาเลเซีย เซอลาโงร์ |
| 20 | 3MF | Afiq Fazail |  (1994-09-29) 29 กันยายน ค.ศ. 1994 (29 ปี) | 5 | 0 | มาเลเซีย โจโฮร์ดารุลตักซิม |
| 24 | 3MF | Natxo Insa |  (1986-06-09) 9 มิถุนายน ค.ศ. 1986 (37 ปี) | 1 | 0 | มาเลเซีย โจโฮร์ดารุลตักซิม |
| 

---

 |
| 7 | 4FW | Faisal Halim |  (1998-01-07) 7 มกราคม ค.ศ. 1998 (26 ปี) | 29 | 14 | มาเลเซีย เซอลาโงร์ |
| 9 | 4FW | Darren Lok |  (1990-12-14) 14 ธันวาคม ค.ศ. 1990 (33 ปี) | 30 | 6 | มาเลเซีย ซาบะฮ์ |
| 11 | 4FW | Safawi Rasid |  (1997-03-05) 5 มีนาคม ค.ศ. 1997 (26 ปี) | 58 | 20 | มาเลเซีย ตรังกานู |
| 12 | 4FW | Arif Aiman Hanapi |  (2002-05-04) 4 พฤษภาคม ค.ศ. 2002 (21 ปี) | 23 | 6 | มาเลเซีย โจโฮร์ดารุลตักซิม |
| 13 | 4FW | โมฮามาดู ซูมาเรห์ |  (1994-09-20) 20 กันยายน ค.ศ. 1994 (29 ปี) | 31 | 7 | มาเลเซีย โจโฮร์ดารุลตักซิม |
| 19 | 4FW | Akhyar Rashid |  (1999-05-01) 1 พฤษภาคม ค.ศ. 1999 (24 ปี) | 46 | 10 | มาเลเซีย โจโฮร์ดารุลตักซิม |
| 26 | 4FW | Romel Morales |  (1997-08-23) 23 สิงหาคม ค.ศ. 1997 (26 ปี) | 0 | 0 | มาเลเซีย กัวลาลัมเปอร์ซิตี |

หมายเหตุ
--------

1. ↑  ผลคะแนนออกมาหลังก่อตั้งสหพันธรัฐมาเลเซียในวันที่ 16 กันยายน ค.ศ. 1963

อ้างอิง
-------

1. ↑  Ooi Kin Fai (3 April 2017). "FAM reverts team name back to Harimau Malaya". Goal.com. เก็บจากแหล่งเดิมเมื่อ 5 April 2017. สืบค้นเมื่อ 4 April 2017.
2. ↑  Mamrud, Roberto. "Malaysia - Record International Players". *RSSSF*. เก็บจากแหล่งเดิมเมื่อ 8 November 2021. สืบค้นเมื่อ 30 December 2021.
3. ↑  "Mohamed Mokhtar Dahari". *RSSSF*. เก็บจากแหล่งเดิมเมื่อ 18 June 2021. สืบค้นเมื่อ 19 August 2020.
4. ↑  "The FIFA/Coca-Cola World Ranking". *FIFA*. 21 ธันวาคม 2023. สืบค้นเมื่อ 21 ธันวาคม 2023.
5. ↑  "Malaysia matches, ratings and points exchanged". World Football Elo Ratings: Malaysia. เก็บจากแหล่งเดิมเมื่อ 17 January 2018. สืบค้นเมื่อ 24 November 2016.
6. ↑  "Ultras Malaya". MalaysiaKini. 23 November 2011. คลังข้อมูลเก่าเก็บจากแหล่งเดิมเมื่อ 2012-09-10. สืบค้นเมื่อ 13 November 2014.
7. ↑  16 (2021-12-21). "เสือเหลือง เรียกกุนซือแจกแจงหลังมาเลเซียฟอร์มบู่ตกรอบแรกซูซูกิ คัพ". *ข่าวสด*.`{{cite web}}`: CS1 maint: numeric names: authors list (ลิงก์)
8. ↑  "Abdul Ghani Minhat – Goals in International Matches". *www.rsssf.com*.
9. ↑  "MAJID MISSES A PENALTY AND MALAYSIA CRASH". *eresources.nlb.gov.sg* (ภาษาอังกฤษ).
10. ↑  Cho, Younghan (2016-03-17). *Football in Asia: History, Culture and Business* (ภาษาอังกฤษ). Routledge. ISBN 978-1-317-59832-9.
11. ↑  "Sabahan may be Mokhtar's replacement". *eresources.nlb.gov.sg* (ภาษาอังกฤษ).
12. ↑  Seng, Alan Teh Leam (2018-07-14). "Supermokh: Remembering our greatest footballer | New Straits Times". *NST Online* (ภาษาอังกฤษ).
13. ↑  "Malaysian Football Legends: Mokhtar Dahari | Goal.com". *www.goal.com*.
14. ↑  "Relentless Ronaldo equals international goals world record | UEFA EURO 2020 | UEFA.com". *web.archive.org*. 2021-06-24. คลังข้อมูลเก่าเก็บจากแหล่งเดิมเมื่อ 2021-06-24. สืบค้นเมื่อ 2021-12-15.`{{cite web}}`: CS1 maint: bot: original URL status unknown (ลิงก์)
15. ↑  "Mokhtar pernah jadi penjaring terbanyak dunia | Berita Harian". *web.archive.org*. 2021-06-24. คลังข้อมูลเก่าเก็บจากแหล่งเดิมเมื่อ 2021-06-24. สืบค้นเมื่อ 2021-12-15.`{{cite web}}`: CS1 maint: bot: original URL status unknown (ลิงก์)
16. ↑  "Soh Chin Ann – Double Century of International Appearances". *www.rsssf.com*.
17. ↑  "Sabah FA: Give us a chance". *eresources.nlb.gov.sg* (ภาษาอังกฤษ).
18. ↑  "The glory days of Malaysian football - Star2.com". *web.archive.org*. 2018-03-19. คลังข้อมูลเก่าเก็บจากแหล่งเดิมเมื่อ 2018-03-19. สืบค้นเมื่อ 2021-12-15.`{{cite web}}`: CS1 maint: bot: original URL status unknown (ลิงก์)
19. ↑  Stanley, Ryan (2016-08-14). "Jejak Wira Olimpik 1980 : 'The Hurricane' pecahkan tembok Korea Selatan". *Berita Harian* (ภาษาอังกฤษ).
20. ↑  "The 1994 scandal that destroyed Malaysian football | CILISOS - Current Issues Tambah Pedas!". *web.archive.org*. 2018-06-04. คลังข้อมูลเก่าเก็บจากแหล่งเดิมเมื่อ 2018-06-04. สืบค้นเมื่อ 2021-12-15.`{{cite web}}`: CS1 maint: bot: original URL status unknown (ลิงก์)
21. ↑  "Bicskei Bertalan feláll a malajziai kispadról". *web.archive.org*. 2016-03-29. คลังข้อมูลเก่าเก็บจากแหล่งเดิมเมื่อ 2016-03-29. สืบค้นเมื่อ 2021-12-15.`{{cite web}}`: CS1 maint: bot: original URL status unknown (ลิงก์)
22. ↑  "Grand Royal Challenge Cup 2008 (Yangon)". *web.archive.org*. 2016-03-29. คลังข้อมูลเก่าเก็บจากแหล่งเดิมเมื่อ 2016-03-29. สืบค้นเมื่อ 2021-12-15.`{{cite web}}`: CS1 maint: bot: original URL status unknown (ลิงก์)
23. ↑  "Soccer-Corruption appearing again in Malaysian sport, chief says | Reuters". *web.archive.org*. 2018-06-04. คลังข้อมูลเก่าเก็บจากแหล่งเดิมเมื่อ 2018-06-04. สืบค้นเมื่อ 2021-12-15.`{{cite web}}`: CS1 maint: bot: original URL status unknown (ลิงก์)
24. ↑  "Malaysia sacks national football coach". *www.asiaone.com*.
25. ↑  "Coach Rajagopal urges Malaysians to support team irrespective of results". *web.archive.org*. 2010-11-29. คลังข้อมูลเก่าเก็บจากแหล่งเดิมเมื่อ 2010-11-29. สืบค้นเมื่อ 2021-12-15.`{{cite web}}`: CS1 maint: bot: original URL status unknown (ลิงก์)
26. ↑  "Malaysia Down Vietnam To Win SEA Games Gold Medal - Goal.com". *web.archive.org*. 2016-03-29. คลังข้อมูลเก่าเก็บจากแหล่งเดิมเมื่อ 2016-03-29. สืบค้นเมื่อ 2021-12-15.`{{cite web}}`: CS1 maint: bot: original URL status unknown (ลิงก์)
27. ↑  "Malaysia enter last 16 but crippled by injuries and suspensions". *web.archive.org*. 2010-11-17. คลังข้อมูลเก่าเก็บจากแหล่งเดิมเมื่อ 2010-11-17. สืบค้นเมื่อ 2021-12-15.`{{cite web}}`: CS1 maint: bot: original URL status unknown (ลิงก์)
28. ↑  "Malaysia - Việt Nam 2-0: Tay trắng sân khách, ĐTVN gặp khó ở lượt về - TTVH Mobile". *web.archive.org*. 2016-03-29. คลังข้อมูลเก่าเก็บจากแหล่งเดิมเมื่อ 2016-03-29. สืบค้นเมื่อ 2021-12-15.`{{cite web}}`: CS1 maint: bot: original URL status unknown (ลิงก์)
29. ↑  "Malaysia: A new hope". *ESPN.com* (ภาษาอังกฤษ). 2012-07-05. คลังข้อมูลเก่าเก็บจากแหล่งเดิมเมื่อ 2021-12-15. สืบค้นเมื่อ 2021-12-15.
30. ↑  "Malaysia's entire 2019 Asian Cup qualification in full | Goal.com". *web.archive.org*. 2018-06-04. คลังข้อมูลเก่าเก็บจากแหล่งเดิมเมื่อ 2018-06-04. สืบค้นเมื่อ 2021-12-15.`{{cite web}}`: CS1 maint: bot: original URL status unknown (ลิงก์)
31. ↑  Times, New Straits (2019-08-14). "Going the 'Malaysian Way' | New Straits Times". *NST Online* (ภาษาอังกฤษ).
32. ↑  Tuesday, 11 Jun 2019 11:36 PM MYT. "Harimau Malaya eliminate Timor Leste with 12-2 aggregate win | Malay Mail". *www.malaymail.com* (ภาษาอังกฤษ).
33. ↑  Tuesday, 10 Sep 2019 11:16 PM MYT. "UAE fight back to edge Malaysia 2-1 in World Cup qualifier | Malay Mail". *www.malaymail.com* (ภาษาอังกฤษ).
34. ↑  "Malaysia beat Thailand 2-1 to claim second win in WC qualifiers". *The Star* (ภาษาอังกฤษ).
35. ↑  "Malaysia beat Indonesia 2-0 in WC qualifiers to end year on a high". *The Star* (ภาษาอังกฤษ).
36. ↑  "Indonesia hit back to reach Suzuki Cup semi-finals, Vietnam also through". *CNA* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2021-12-20. สืบค้นเมื่อ 2021-12-20.
37. ↑  "Tan Cheng Hoe resigns as Malaysia coach after AFF Suzuki Cup failure". *South China Morning Post* (ภาษาอังกฤษ). 2022-01-03.
38. ↑  "Football stadiums of the world – Stadiums in Malaysia | Football stadiums of the world" (ภาษาเยอรมัน). คลังข้อมูลเก่าเก็บจากแหล่งเดิมเมื่อ 2016-04-04. สืบค้นเมื่อ 2021-12-15.
39. ↑  "Ultras Malaya - Truely fans of Harimau Malaya Team | MalaysiaKini - Malaysia News | Berita Terkini". *web.archive.org*. 2012-09-10. คลังข้อมูลเก่าเก็บจากแหล่งเดิมเมื่อ 2012-09-10. สืบค้นเมื่อ 2021-08-19.`{{cite web}}`: CS1 maint: bot: original URL status unknown (ลิงก์)

แหล่งข้อมูลอื่น
---------------

* Official Website of Football Association of Malaysia
* Malaysia national team on FIFA.com / News / Fixtures and results / Ranking / League
* Malaysia national team on the-afc.com

| * ด
* ค
* ก
ฟุตบอลทีมชาติของสมาพันธ์ฟุตบอลเอเชีย |
| --- |
| เอเชียนคัพ |
| เอเชียตะวันตก (WAFF) | 
* กาตาร์
* คูเวต
* จอร์แดน
* ซาอุดีอาระเบีย
* ซีเรีย
* บาห์เรน
* ปาเลสไตน์
* เยเมน
* เลบานอน
* สหรัฐอาหรับเอมิเรตส์
* อิรัก
* โอมาน

 |
| เอเชียกลาง (CAFA) | 
* คีร์กีซสถาน
* เติร์กเมนิสถาน
* ทาจิกิสถาน
* อัฟกานิสถาน
* อิหร่าน
* อุซเบกิสถาน

 |
| เอเชียใต้ (SAFF) | 
* เนปาล
* บังกลาเทศ
* ปากีสถาน
* ภูฏาน
* มัลดีฟส์
* ศรีลังกา
* อินเดีย

 |
| เอเชียตะวันออก (EAFF) | 
* กวม
* เกาหลีใต้
* เกาหลีเหนือ
* จีน
* จีนไทเป
* ญี่ปุ่น
* มองโกเลีย
* มาเก๊า
* หมู่เกาะนอร์เทิร์นมาเรียนา1
* ฮ่องกง

 |
| เอเชียตะวันออกเฉียงใต้ (AFF) | 
* กัมพูชา
* ติมอร์-เลสเต
* ไทย
* บรูไน
* พม่า
* ฟิลิปปินส์
* มาเลเซีย
* ลาว
* เวียดนาม
* สิงคโปร์
* ออสเตรเลีย
* อินโดนีเซีย

 |
| ทีมชาติที่ถูกยุบ | 
* มาลายา
* เยเมนใต้
* เวียดนามใต้
* เวียดนามเหนือ

 |
| ทีมชาติในอดีต | 
* อิสราเอล (ย้ายไปยูฟ่าในปี 1994)
* คาซัคสถาน (ย้ายไปยูฟ่าในปี 2002)
* นิวซีแลนด์ (ก่อตั้งโอเอฟซีในปี 1966)

 |
| 1 ไม่เป็นสมาชิกของฟีฟ่า |

| * ด
* ค
* ก
แชมเปียนฟุตบอลชิงแชมป์แห่งชาติอาเซียน |
| --- |
| แชมป์ 7 สมัย | ไทย ไทย (1996, 2000, 2002, 2014, 2016, 2020, 2022) |  |
| แชมป์ 4 สมัย | สิงคโปร์ สิงคโปร์ (1998, 2004, 2007, 2012) |
| แชมป์ 2 สมัย | เวียดนาม เวียดนาม (2008, 2018) |
| แชมป์สมัยเดียว | มาเลเซีย มาเลเซีย (2010) |

แม่แบบ:ทีมฟุตบอลในเอเชียนคัพ 2023